b'\n_START_ARTICLE_\n\xc5\xa0vedijos Livonija\n_START_SECTION_\nIstorija\n_START_PARAGRAPH_\nATR-\xc5\xa0vedijos karo metu iki 1621\xc2\xa0m. \xc5\xa0vedijai pavyko nukariauti dideles ATR \xc5\xa1iaurines teritorijas\xc2\xa0\xe2\x80\x93 beveik vis\xc4\x85 Livonijos kunigaik\xc5\xa1tyst\xc4\x99. \xc5\xa0i situacija buvo patvirtinta 1629\xc2\xa0m. Altmarko paliaubomis, kuomet buvusios Pernu ir Dorpato vaivadijos bei dalis Vendeno vaivadijos atiteko \xc5\xa0vedijai. \xc5\xa0i \xc4\x8dia \xc4\xafsteig\xc4\x97 administracin\xc4\xaf vienet\xc4\x85, vien\xc4\x85 i\xc5\xa1 savo dominij\xc5\xb3 (\xc5\xa1ved. besittningar). Dominijos centru tapo Ryga, antras did\xc5\xbeiausias miestas imperijoje._NEWLINE_1645\xc2\xa0m. pasibaigus Torstensono karui, Bromsebro sutartimi prie Livonijos prijungta ir Danijai priklausiusi Ozelio provincija._NEWLINE_Skirtingai nei \xc5\xa1iauriau buvusioje Estijos kunigaik\xc5\xa1yst\xc4\x97je, kur i\xc5\xa1laikytos tradicin\xc4\x97s strukt\xc5\xabros, Livonijoje buvo vykdomos pa\xc5\xbeangios reformos. Panaikinta baud\xc5\xbeiava, valstie\xc4\x8diai gavo galimyb\xc4\x99 gauti i\xc5\xa1silavinim\xc4\x85 ir u\xc5\xbeimti valstybinius postus, feodalin\xc4\x97s valdos atimtos i\xc5\xa1 diduomen\xc4\x97s ir t. t._NEWLINE_1721\xc2\xa0m., po \xc5\xa0vedijai nes\xc4\x97kmingo \xc5\xa0iaur\xc4\x97s karo, \xc5\xa0vedijos Livonija per\xc4\x97jo Rusijos imperijai. \xc4\x8cia \xc4\xafsteigta Livonijos gubernija.'